નવગુજરાત સમય, શામળાજી, મોડાસા, ભિલોડા શામળાજી પોલીસે ૧ એપ્રિલ રવિવારે રાત્રેના આશેર ૧:૩૦ વાગે  પીએસઆઈ એમ. બી. ગઢવી અને તેમની ટીમે ૪૬.૫૮ લાખનો વિદેશી દારૂ ભરેલ ટેન્કર ઝડપી પાડ્યું હતું અગમ્ય કારણોસર અધધ વિદેશી દારૂ ભરેલ ટેન્કર સામે ગુન્હો નોંધ્યા વગર તેમની પાસે રાખતા ગાંધીનગર સ્ટેટ મોનીટરીંગની ટિમ ત્રાટકી શામળાજી પોલીસે જપ્ત કરેલ વિદેશી દારૂની ટેન્કર અંગે તપાસ હાથ ધરાતા શામળાજી પોલીસ સ્ટેશને ઝડપેલ ૪૬.૫૮ લાખનો વિદેશી દારૂ ભરેલ ટેન્કર અંગે સ્ટેશન ડાયરી અને એફઆઈઆર ચેક કરતા આ અંગે કોઈપણ પ્રકારનો ગુન્હો ન નોધ્યો હોવાની જાણ થતા જ સ્ટેટ મોનીટરીંગ સેલના અધિકારીઓ ચોકી ગયા હતા.